
dr. Beck György
elnök
A Neumann János Számítógép-tudományi Társaság 

2020. évi KÖZHASZNÚ tevékenysége

A Neumann János Számítógép-tudományi Társaság (NJSZT, Neumann Társaság) célja, hogy intézményektől független szakmai fórumként segítse hazánkban, illetve a magyar nyelvterületeken az információs társadalom tudatos értékteremtésre és értékmegőrzésre épülő megvalósítását.

A dokumentum a 2011. évi CLXXV. törvényben rögzítetteknek megfelelően, valamint a korábbi évek gyakorlata szerint, az Alapszabály szerinti szerkezetben készült, a benne foglaltak minden esetben a Társaság 2019-ben elfogadott hároméves programjában megfogalmazott célokat is figyelembe veszik.
Tevékenységünk célja, hogy az NJSZT, mint az infokommunikációs (IKT) szakma teljes spektrumának professzionális hazai és nemzetközi képviselője, a sikeres digitális átállás egyik vezető szereplője legyen, támogatást nyújtva az ágens szakembereinek és civil szféra számára egyaránt.

A Neumann Társaság a „digitális világ GPS-eként” segít eligazodni a XXI. század dinamikusan fejlődő, technológia-vezérelt világában. Meghatározó szerepet vállal a digitális kultúra terjesztésében, az informatikai írástudás fejlesztésében, az IKT szakma és a digitális világ katalizálásban

I. Szakmai beszámoló

A Neumann Társaság az alapszabállyal összhangban és a hároméves programjában meghatározott céljai elérése érdekében közhasznú tevékenységeket végez.  A tevékenysége négy nagy területre fókuszál:
A. Digitális kompetenciaképzés és minősítés;
B. Informatikai örökség;

C. Szakmai fórumrendszer;

D. Tehetséggondozási hálózat
A négy terület mellett bemutatjuk

· szervezeti munkánkat, 

· kommunikációnkat tevékenységünk és eredményeink bemutatására, 
· továbbá a kitüntetettjeinket.
Mellékletként a 2020 évi tevékenység naptárunkat is mellékeljük.

1. Digitális kompetenciaképzés és minősítés
Az informatikai írástudás társadalmasítása érdekében a Társaság 1997 óta folyamatosan végzi az ECDL vizsgarendszer működtetését. Az akkreditált vizsgaközpontok száma 2020. év végén is közel 200 volt, ami országos lefedettséget biztosít. 2020-ban a járvány helyzet miatt megváltozott oktatási hangsúlyok és feltételek miatt az előző éveknél kisebb, de még így is jelentős számban, 6023 fő regisztrált az ECDL rendszerbe. Közülük tavaly 5041-en meg is szerezték bizonyítványukat. 

Folytattuk azt a programunkat, hogy az informatikából jelesre érettségizők kaphatnak ECDL bizonyítványt, a kiváló érdemjegy egyben a nemzetközi munkaerőpiacon elfogadott bizonyítványt ér.
A nemzetközi ECDL vizsgarendszer az elmúlt évek során is folyamatosan követte a digitális kor újdonságait, s 2020-ben újdonságokat vezettünk be. 

Egyrészt az életút modellt – összhangban az egész életen át tartó tanulás paradigmájával, az ECDL rendszerben regisztrálók bármikor később is tehetnek vizsgá(ka)t az újabb modulokból. 

Másrészt az automatikus vizsgázást – a vizsgán a feladatokat felhő alapú, mesterséges intelligenciával támogatott, automatikus vizsgaszoftver generálja. Az értékelést is a szoftver automatikusan végzi el, az eredményt pedig szintén automatikusan tárolja el. Az automatikus vizsgarendszer hazai viszonyokra történő adaptációja fejlesztéssel foglalkozó munkatársaink jelentős munkájával jött létre.
Az új automatikus vizsgaszoftver nem csak az ECDL vizsgáztatásban, hanem a digitális kompetenciák oktatásában és minősítésében is alkalmazható összhangban az európai (DigComp) és hazai (DigKomp) digitális kompetencia programokkal, s más ismeretek vizsgáztatásához, valamint akár a munkavállalók felvételénél is sikerrel alkalmazható a munkavállalói kulcskompetenciák és alapkészségek mérésére
A koronavírus okozta veszélyhelyzet ideje alatt, a személyes kontaktusok kerülése érdekében, az bevezettük távoli vizsgákra a nemzetközi protokollt (az alkalmazható akár hagyományos akár automatikus vizsgára). Ez jellemzően úgy történik, hogy a vizsgázó az otthonában a saját számítógépén vizsgázik. A vizsgáztató és a vizsgázó online kapcsolatban vannak, a vizsgáztató a vizsga menetét, a vizsgázó munkáját megfelelő technikai eszközökkel folyamatosan ellenőrzi, így biztosítva a vizsga hitelességét.

A digitális oktatás bevezetésekor az informatikai szervezetek Digitális Összefogás elnevezésű programjához csatlakozva a Neumann Társaság is felajánlást tett, melynek keretében – missziónknak megfelelően – a digitális kompetenciák fejlesztésében és az informatika világában való eligazodásban nyújtott segítséget:

-
ECDL-tananyagok széles körben való elérhetővé tétele 

•
Digitális foglalkoztató kezdőknek, nem informatikus tanároknak: a digitális oktatás segítésére, 

•
kapcsolattartás megkönnyítésére: tankönyv a közösségi média legkülönbözőbb platformjainak használatához,  

•
példatár a közösségi média használatának gyakorlására, 

•
IT biztonság közérthetően, hogy számítógépes vírusokkal és támadásokkal is szembe tudjunk nézni

-
Ajánlások diákoknak, tanároknak az informatika tanuláshoz

•
Felkészülés ajánlás érettségire készülőknek

•
Bevezetés az informatikatörténetbe - érettségire, egyéni kutatáshoz

•
Mester – feladat tudásbázis kezdőknek, középhaladóknak, haladóknak! 

•
Programozás felsőfokon. A ELTE Informatikai Karával közös tehetséggondozási rendszerünkben használt számos kiadvány, feladat, megoldás elérhető a magasabb szinten programozást gyakorolni kívánók részére
-
 A megnövekedett szabadidő hasznos eltöltéséhez, az élményalapú oktatáshoz

•
Virtuális Múzeum, idővonal – interaktív túra a hazai informatika történetében

•
Informatikatörténeti Adattár – rengeteg adat, érdekesség, a magyar informatika kincsestára

•
Híres magyar informatikusok – 50 egyedülálló, máshol nem látható portré, előadás

•
Források a mesterséges intelligencia történetéhez 

•
Távoli múzeumlátogatás, Szegedi Informatikai Múzeumunk galériája, leírásokkal

•
Virtuális betekintés az Informatikai Múzeumba

•
Az NJSZT-t bemutató virtuális kiállítás a Magyar Nemzeti Digitális Archívumban 

•
A humán és a reál világ összefonódásainak és kölcsönhatásainak bemutatása
2. Informatikai örökség
A Neumann Társaság több évtizedes gyűjtőmunka eredményeként hozta létre az Informatikatörténeti Gyűjteményt (Gyűjtemény).

A Gyűjtemény tulajdonosa az Informatika Történeti Múzeum Alapítvány (ITMA), melynek alapítója és működtetője az NJSZT. 

A Gyűjteményből egy részéből látogatható kiállítást készítettünk, az Informatika Történeti Kiállítás (ITK) a szegedi Szent-Györgyi Albert Agorában (Agora) található. 

Az ITK-ban kiállított tárgyak a Gyűjteménynek csak kisebb hányadát jelentik, mert raktározásban, bemutatóra nem alkalmas helyen jelentős, bővülő és feldolgozásra váró nagyszámosságú tárgyegyüttes található. Ez évi feladat volt a költöztetés, a raktár helyszínének kötelező változása miatt.

Raktár költöztetés

A Gyűjtemény kezdetektől egy korábbi laktanya épületben, a Szegedi Tudományegyetem (SZTE) kezelésében levő területen jött létre. Az elhanyagolt épület önkéntes és a Neumann Társaság által támogatott munkával vált alkalmassá a gyűjtemény befogadásához, annak növekedésével fokozatosan bővülő terület megtisztításával, s a megőrzéshez szükséges mértékben. Innen került át az ITK számára kiválogatott rész is az Agorába.  2020 során az eddig használt laktanya épület, ami a fokozatosan beépülő ELI Science Parkban helyezkedik el, új funkcióra lett kijelölve, megkezdték benne egy inkubátorház kialakítását, amely befogadja a Magyar Molekuláris Medicina Kiválósági Központot is. Így a Gyűjteménynek új raktárba kellett költöznie. amire a SZTE a volt II-es (rókusi) kórház egy emeletét biztosította. 

A járvány első időszakában hatalmas munkát jelentett az ITK dolgozóinak, önkénteseknek, a Neumann Társaságnak a Gyűjtemény állagot megóvni igyekvő költöztetésre való előkészítése, az új helyen való fogadás előkészítése.

A májusban lezárult költöztetés nagyságát jelzi, hogy 150 teherautónyi ipari műtárgyat kellett lehetőleg sérülés nélkül csomagolni, szállítani, beleértve törékeny monitorokat, egyedi hatalmas papírtablókat és több mázsás monstrumokat.

Mivel ez új hely jóval kisebb területű a korábbi raktárnál, így az év hátralevő részében hatalmas feladatot jelentett a Gyűjtemény darabjainak elérhetővé tétele, az új helyen való lajstromozása, s a szűkösségből adódó selejtezés elindítása.

Időszaki rendezvények, kiállítások

A járvány helyzet miatt az ITK kényszerű bezárása alatt a költöztetésben dolgoztak mindezen kollégák. Továbbá a korlátozottabb nyitva tartást kihasználva került sor a könyvtár bővítésére a raktár és más adományok beépítésével, a katalógus egységesítésével.

Ez évben a korlátozó látogatási szabályozás miatt kevesebb lehetőség volt időszaki kiállítás megrendezésére. Azért amikor alkalom adódott nagyobb munkával, előkészülettel éltünk vele.

- 
„A villamosság térhódítása” Az Elektrotechnikai Gyűjtemény utazó kiállítás a mindennapi használati eszközeink egyik mozgatórúgójára, az elektromosság csodálatos világát mutatta meg.

- 
SZTE TTIK Informatikai Intézet nyílt napja az ITK-ban 2020 januárban. A Neumann Társaság Informatika Történeti Kiállítására települt be az Informatikai Intézet a bemutatóival. Hét standon mutatták be milyen területen kutatnak, dolgoznak.

- 
Muszka90 - A Gyűjtemény megalapozójának dr. Muszka Dániel születésének 90. évfordulójára szervezett megemlékező rendezvényhez időzítve (2020. június 27. szombat) Muszka Dániel emléksarkot állítottunk össze a raktárból és a családtól kapott további anyagokból, beleértve berendezéseket („haszontalan gép”), filmeket, s személyes tárgyakat, dokumentumokat.  

- 
2020. július 1-én az Agora nyitott napjához kapcsolódóan pedig Retromobil kiállítás nyílt a magángyűjtő, Ördögh Zoltán a mobiltelefónia történetét bemutató tárgyaiból.

- 
Nyári táborok: 2020 július -augusztus: VISZ programozói tábor, ECDL tábor (Rácz Miklós), a Robotika tábor (Györe Mihály). A múzeum mindig ideális helyszín a tudományos ismeretek bővítésére – már az első technikai múzeumok is egyfajta példatárként jöttek létre, hogy a tanulók lássák, hogy jutottunk el napjaink eszközeiig.

- 
Idén a szegedi Szent-Györgyi Albert Agorában került megrendezésre a 28. Országos Közművelődési Konferencia. A szeptember 22-24 között tartó programsorozat mottója „a kultúra és a digitalizáció” volt

Az ITK és a Gyűjtemény online megjelenésének erősítése

A vírus időszak, a digitális oktatás bevezetése szükségessé tette a Gyűjtemény online bemutatásának erősítését.

-
A Digitális Összefogás Programhoz a Fontosabb informatikatörténeti muzeális gyűjtemények nagy összeállításban foglaltuk össze a múltunkról az interneten látottakat. 

-
Múzeumok Éjszakája (Múzéj) ITK online 2020 - Google Drive

-
Neumann János a MaNDA-ban. 

-
Magyar Nemzeti Digitális Archívum • keresés • intézmény: Neumann János Számítógép-tudományi Társaság - Budapest / #1 (mandadb.hu)

-
Virtuális betekintés az Informatikai Múzeumba. 

-
A humán és a reál világ összefonódásainak és kölcsönhatásainak bemutatása Visontay György határátlépő blogján: írók, művészek, tudósok és a reáliák 

Múzeum pedagógiai fejlesztés – feladat pontok kialakítása a kiállítás részeihez kapcsolódóan

- 
Kalmár saroknál a logikai műveletekkel ismerkedhetnek meg.

Továbbá van egy kis fejtörő, a 3 ládikából és bennük lévő állításokból ki kell találniuk melyikbe van a korona. Ezeket élvezik, közösen vitatják meg, vitatkoznak a megoldásokon.

- Tárolási kapacitás szemléltetése. Itt a feladat, hogy meghatározzák azt, hogy a floppy tárolási kapacitása mennyi lapot venne igénybe és a telefonnal készült képet hány lapon lehetne eltárolni.

- Lépcsőnél van a Sakkozd ki: Itt oldalnézetes képeket látnak felfelé haladva a lépcsőn, és ráadásul elforgatva 90 majd 180 fokba. Lépcsőről felülről látják a sakktáblát és ki kell találniuk melyik kép (ami oldalnézetből készült) mutatja a sakkbábuk jelenlegi állását. 

-Dobókockák: Itt ahogy látják egy szemszögből a kockákat meg kell határozni a nem látható oldalakat és egy segítő információ alapján ki kell találni hogy melyik szám van az alsó kocka alsó felén. 

- Bitenkénti születési dátum, név kirakás

- PC hangok. Itt bizonyos PC hangokat, operációs rendszerhangokat kell felismerni különböző korból

- Emlékezet tesztelés

Egységes online és offline múzeum megközelítés 

A Kiállítás megnyitásával egy időben készült el a Kiállítás honlapja, amely a http://www.ajovomultja.hu/ linken érhető el magyar és angol nyelven. A honlapon megtalálhatók az aktuális információk a kiállítással, valamint az időszaki kiállításokkal kapcsolatban. A honlap folyamatos karbantartása és aktualizálása napi feladat, a szövegek fordítása folyamatosan történik. 

Az informatikai örökség ápolásának feladata az ITK mellett a Neumann Társaság Informatikai Fórum (ITF) szakosztályában is zajlik, lényegében egy „online múzeum” fejlesztése és fenntartása is folyik a szakosztály keretében, ami a https://itf.njszt.hu/ címen érhető el. Itt egy nagy Informatika Történeti Adattár keretében a hazai informatikatörténet jeles személyeit, intézményeit, termékeit, eseményeit gyűjtik, gyarapítják a fórum lelkes tagjai. Folyamatosan történik itt a még élő szakemberek felkutatása, és emlékeik megőrzése, videóra vétele, kiadványok, fényképek felkutatása beépítése. 2020-ban megerősítettük az ITK és az ITF együttműködését, hogy a kiállításon található tárgyak, tudások összekötése konkrétan megtörténjen az adattár elemeivel így a teljes, egységes kép és többrétű tudás táruljon a látogató elé. 2020-ban jelentős fejlesztések voltak ezen a területen is: új, megbízhatóbb platformra való átállás, keresési motor megújításával gyorsabb keresés megoldása, képgalériák és magángyűjtők állományainak fejlesztése. A honlapok és a szakosztály munkájának finanszírozása az NJSZT büdzséjéből történik. 

Örökségi kommunikáció

Az NJSZT civil szakmai szervezetként is nagy gondot fordít a Kiállításra való kellő figyelem felkeltésére, az informatikai örökség bemutatására. Erre külön forrást különít el, hiszen a Neumann Társaság ismertsége segíti a Kiállítás ismertségét. 

Szegeden és vonzáskörzetében a Kiállítás eléggé ismert, az iskolákat rendszeresen megkeressük, s az időszaki kiállítások, események jó alkalmat adnak a helyiek az akár visszatérő látogatásra. Azt gondoljuk azonban a Kiállítás országos ügy, nemzeti vagyon, fontos az országos ismertség megteremtése is. Ezért tudatosan az ITK-ról, az ottani rendezvényekről rendszeresen széles körben hírt adunk.  Médiaügynökséggel is együttműködve 2020-ban az ITK-ról és az ahhoz kapcsolódó történésekről több mint 100 média megjelenést generáltunk.  

A Gyűjtemény gondozása

A raktári Gyűjteményben a Kiállításra még nem került eszközök tárolása és folyamatos gyarapítása történik, hiszen ahogy fejlődik az informatika, úgy el is avulnak a berendezések. Szerencsére a szakmában elterjedt, hogy van egy hely, ahol ezekre kíváncsiak, ahol az ilyen értékeket megőrzik, s így számos felajánlást kapunk.

2020-ban számos letétben levő tárgy sorsát is sikerült véglegesíteni a gyűjteményben. Az eszközök katalogizálása szigorú rendben történik, amihez a szegedi Móra Ferenc Múzeum ad szakmai segítséget, hogy a „muzeális gyűjtemény” minősítést megtarthassa. 

A kiállítás honlapján (ajovomultja.hu) magyar és angol nyelven friss információk és informatikatörténeti érdekességek olvashatók. A Kiállításhoz kapcsolódó, az informatika történetét feldolgozó „A jövő múltja” című magyar-angol nyelvű könyv megvásárolható a Kiállításon és az NJSZT irodájában.
Az Informatikatörténeti Fórum (iTF) és Informatikatörténeti Adattár (iTA)
2020. évben végzett munkák eredményeképpen is, a honlap minden oldala működőképes, minden funkció működik. Az Adattárban (a Személyek, Intézmények, Termékek, Rendezvények, Írások, Videók rovatokban) lévő tételek listázott és teljes terjedelmű megjelenítése megtörténik, a megjelenítéssel kapcsolatos változtatások elkészültek. A keresés, szűrés megoldott, az Adattáron kívüli menüpontok (Hírek, Rólunk, Kapcsolat, iTF események) megjelenítése biztosított, és ehhez kapcsolódott a NJSZT50 menüpont és az Időutazás is működik. 

Az év folyamán egy új biztonságos gyors honlap és fejlesztő szerverre való áttérés történt. Megoldott egy új Háttértárhely alkalmazásba vételével a honlap biztonsági másolatainak, archiválásának kérdése, valamint a gyűjtött (és még részben nem feldolgozott) adathalmaznak és információknak. biztonságos megőrzése.

2020-ban több mint 400 tétellel bővült a Honlapon/ Adattárban a megjeleníthető tételek száma, így mennyiségben a tervezett (5 %) növekedést meghaladóan 13 %-kal nőtt.

A tételek száma 2013-ban 573-ról indulva 2020. év végére 4344-re növekedett. 2020-ben 2 darab videóportré készült el, ezek a honlapon: https://itf.njszt.hu/video_portrek elérhetők (összesen már 52 darab van).

2020-es gyarapítás: Személyek, Rendezvények, Írások és a Termék rovatoknál volt jelentős.

Az iTF tevékenységét, iTA adatgyűjtését, fejlesztését, szerkesztését, működtetését 18 aktív, önkéntes munkatárs társadalmi munkában, egy NJSZT által finanszírozott részmunkaidős munkatárssal és az NJSZT-vel kötött vállalkozási szerződések keretében végzett WordPress (WP) fejlesztési és a videó készítési szakemberekkel végezte.

3. Szakmai fórumrendszer

A Neumann Társaság szakosztályai az NJSZT alapsejtjei, terepet biztosítanak a tagok szakmai érdeklődésnek elmélyítésére, ahol a kollégák munkájukkal hozzájárulnak szakmai közösségek sikeres működéséhez, az informatikai kultúra terjesztéséhez, egy adott szakterület szélesebb körű megismertetéséhez, tapasztalatcseréhez, az ifjú szakemberek bevonásához, mindezzel a szakmai bázis gyarapításához, fejlődéséhez.  A szakmai témákat vagy területi egységeket összefogó szakosztályok programjaik szervezésekor a konkrét igények alapján szervezik is, így segítik az esetleges csatlakozók felderítésében, csatlakozások elindításában, kialakításában és fenntartásában, az NJSZT céljainak mind szélesebb körbe való megvalósulását, terjesztését.
Az éves szakosztályi fórumot március 11-én megtartottuk. Ott a szakosztályi munka alábbi elveiben született megállapodás:
· Legalább 10/15 tag folyamatos megléte.

· Az éves beszámoló elkészítése és január 15-ig a NJSZT titkárságra küldése.

· Teljes, pontos és hiteles elszámolás a feladatok finanszírozására kapott kerettel.

· Az NJSZT közgyűlésén a szervezet megbízott képviselőjének kötelező részvétele.

· Évente legalább egy taggyűlés, ahol a szervezet vezetősége beszámol a tevékenységéről.

· A taggyűlésről a tagszervezet tagjainak és a NJSZT Titkárságának értesítése legalább 2 héttel az összejövetel előtt.

· A taggyűlési jegyzőkönyvek megküldése a NJSZT Titkárságára legkésőbb az éves beszámolóban. 

· Háromévente tisztújítás, melyről jegyzőkönyv készül.

A pandémia ellenére a szakosztályi aktivitás nem szünetelt, bár voltak olyan közösségek, ahol a járvány okozta nehézségek felülkerekedtek. nem sikerült a terveket, programokat megvalósítani.

Az alábbi táblázatban soroljuk fel szakosztályainkat és 2020-as legfontosabb tevékenységeiket, ha voltak.
	Szervezet
	Jelentősebb programok

	GIKOF
Gazdaság-informatikai Fórum
	Közreműködés a Confenis 2020 konferencia megszervezésében, tehetséggondozás, SEFBIS Journal megjelentetése, NOKIT szakosztállyal együtt online konferencia szervezése

	FÉTSZK
Fogyatékkal Élőket Támogató Szakosztály
	 

	HCI&DfA -   Ergonómiai Tervezés Mindenkinek Szakosztály

	e-Hétköznapok Szakosztály

	Képfeldolgozók és Alakfelismerők Szakosztálya (KÉPAF)

	Orvos-biológiai Szakosztály
	VII. Fieszta, XXXIII. Neumann Kollokvium

	Számítógépes Grafika és Geometria Szakosztály
	 Konferenciákon vettek részt illetve előadásokat tartottak. 

	Nők az Oktatás, Kutatás, Informatika Területén (NOKIT)
	CEPIS – DiversIT, Lányok Napja szervezése a DE Informatikai Karán, ADA konferencia szervezése, ELTE IK nyílt napon programok: lányok az informatikában, European Cooperation in Science & Technology (COST), Women in Informatics Research and Education (WIRE)

	Két online rendezvényük volt az ősszel. A keretből nem költöttek.

	Komárom-Esztergom megye
	 

	Szabolcs Szatmár Bereg megye
	MIRK2020 rendezése, robotintelligencia szakkör működtetése, a versenyek elmaradtak

	Creativ_IT
	 meetup-rendezvények tanároknak a digitális oktatás segítésére, videó róla, microbit és eszközök iskoláknak, 


4. Tehetséggondozás
Az NJSZT közhasznú szervezetként kiemelten fontos feladatának tekinti a tehetséggondozást. Az ezzel kapcsolatos feladatokra hozta létre a Tehetséggondozási Szakosztályát, amely elődei nyomán több mint három évtizede szervezi a közoktatásbeli informatikai versenyeket, diákolimpiákat s a tehetséggondozás egyéb formáit. A gyakorlat bebizonyította, hogy a kezdeti, egy-egy területet érintő versenyek szervezése nem biztosít megfelelő hatást. A Tehetséggondozási szakosztály mellett más szervezeti egységeink is sikerrel szerveznek versenyeket. Mára elmondható, hogy az ország legnagyobb versenymozgalmát szervezzük.

Közép-Európai Informatikai Diákolimpia

2020-ban újra Magyarország rendezte a Közép-Európai Informatikai Diákolimpiát, Nagykanizsán a Batthyány Lajos Gimnáziumban augusztus 23-29 között. A nehéz körülmények ellenére (az országok kb. fele a helyszínen versenyzett, a többiek pedig online vettek részt rajta) kiemelkedő olimpiának bizonyult.

A sikeres lebonyolításhoz több mint 50 szervező megfeszített munkájára volt szükség (szervezőbizottság, tudományos és technikai bizottságok, diáksegítők, ...)

Résztvevő országok: Ausztria, Csehország, Hollandia, Horvátország, Lengyelország, Litvánia, Magyarország, Németország, Olaszország, Románia, Svájc, Szlovákia, Szlovénia. Magyarország rendezőként 2 csapatot indított, így 14 csapat 55 versenyzője vett részt az olimpián. 

A magyar olimpiai csapat csapatvezetői: Horváth Győző, Visnovitz Márton.

Csapatunk a válogatóverseny után online felkészítésen vett részt. A felkészítés során – az eddigi versenyek tapasztalatait figyelembe véve – olyan ismeretek elsajátítása volt a cél az IOI csapattagok koordinálásában, amelyek felhasználásával megoldhatók az utóbbi években gyakori feladattípusok. A versenyzőknek korábbi évek CEOI feladatait is meg kellett oldani.

A versenyt a CEOI szabályainak megfelelően bonyolították le: a versenyzőknek mindkét versenynapon 3-3 feladatot kellett megoldani öt óra alatt. Csapatunk 1 ezüst és 2 bronzérmet szerzett.

Nemzetközi Informatikai Diákolimpia

A 2020. szeptember 13. és 23. között online rendezett megmérettetésen mind a négy csapattagunk ezüstérmet szerzett. A csapatunk számára a helyszínt és az infrastruktúrát az ELTE Informatikai Kara biztosította.

A magyar olimpiai csapat csapatvezetői: Horváth Gyula, Zsakó László. A lebonyolításban további hivatalos résztvevőkre volt szükség (fordítás, jelenléti felügyelet): Erdősné Németh Ágnes, Leitereg András, Nikházy László.

Csapatunk 4 ezüst érmet szerzett.

Európai Junior Informatikai Diákolimpia

2020. szeptember 2 és 6 között rendezte online Grúzia a negyedik Európai Junior Informatikai Diákolimpiát. A versenyen 27 ország 16. életévét be nem töltött 92 versenyzője indult.

A lebonyolítás megegyezett a Nemzetközi Informatikai Diákolimpiával (IOI), a feladatok igazodtak a korosztály követelményeihez, bár annál némileg nehezebbek voltak. A versenyzők a Nemes Tihamér Országos Informatikai Tanulmányi Verseny országos döntőjébe jutott versenyzőiből kerültek kiválasztásra egy válogató verseny eredményeként, majd még a nyári szünetben online felkészítőn készültek a megmérettetésre. A felkészítéshez jelentős mennyiségű online tananyag is készült.

Az EJOI-n való részvétel és a felkészítés a Neumann János Számítógép-tudományi Társaság és az EMMI tehetséggondozási pályázati támogatásával valósult meg. 

A felkészítésben részt vettek a tanév legeredményesebb lány programozói, akik szóba jöhetnek a 2021-es Lányok Európai Informatikai Diákolimpiája résztvevőiként.

A magyar olimpiai csapat csapatvezetői: Erdősné Németh Ágnes, Nikházy László.

A csapatunk számára a helyszínt és az infrastruktúrát a nagykanizsai Batthyány Lajos Gimnázium biztosította. Csapatunk egy ezüst érmet szerzett.

. 

Informatikai Diákolimpiai Válogatóverseny

A 2020. évi Közép-Európai Informatikai Diákolimpia (CEOI 2020) és a Nemzetközi Informatikai Diákolimpia (IOI 2020) válogatóversenyére az alábbi versenyekről lehetett bekerülni: 

· Nemes Tihamér Országos Informatikai Tanulmányi Verseny 

· Informatika OKTV (11. osztályosok)

· 2019-es Olimpiai Válogatóverseny 

· Izsák Imre Gyula Természettudományi  Verseny 

· Dusza Árpád Programozási emlékverseny 

· Innopolis Open Olympiad

A közös válogatóverseny 4 fordulóból (az első forduló 2 szakaszból) áll. Mindegyik fordulóban 3-3 programozási feladatot kell megoldani. A programokat a diákolimpiák szabályainak megfelelően online versenyrendszer értékeli, amely nem hivatalos, tájékoztató eredményt ad. A hivatalos eredményről a versenybizottság dönt az aktuálisat követő forduló megkezdéséig. A 2. forduló után a versenyzők létszámát szűkítjük, a 4. forduló után alakul ki a két olimpiai csapat.

A válogatóversenyt a versenybizottság 12 tagja bonyolította le, akik nagy része utána a nagykanizsai CEOI lebonyolításában is részt vett.

Junior Informatikai Diákolimpiai Válogatóverseny

A 2020. évi Junior Európai Informatikai Diákolimpia (EJOI 2020) válogatóversenyére a Nemes Tihamér Országos Informatikai Tanulmányi Verseny 1. és 2. korcsoportjából lehetett bekerülni: 

A bekerülés feltétele az EJOI korhatár.

A válogatóverseny 2 fordulóból áll. Mindegyik fordulóban 3-3 programozási feladatot kell megoldani. A programokat a diákolimpiák szabályainak megfelelően online versenyrendszer értékeli, amely nem hivatalos, tájékoztató eredményt ad. A hivatalos eredményről a versenybizottság dönt az aktuálisat követő forduló megkezdéséig. A 2. forduló után alakul ki a két olimpiai csapat.

A válogatóversenyt a versenybizottság 3 tagja bonyolította le, akik utána a csapat felkészítésében is részt vettek.

Nemes Tihamér Nemzetközi Informatikai Tanulmányi Verseny – Informatika OKTV

Programozás verseny

A Nemes Tihamér NITV-n a 2019/2020-as tanévben az első fordulóban 2752 tanuló vett részt mintegy 226 iskolából, közülük 876-an határon túli magyarok. A második, regionális fordulót az ország 30 városában rendeztük, melyen 569 tanuló vett részt. A harmadik fordulót, az országos döntőt Budapesten és 6 további városban rendeztük, melyen 200 tanuló vett részt.

A 3. korcsoport versenyébe az Informatika OKTV első fordulójából beküldhető dolgozatot írt, de tovább nem jutott versenyzők átnevezhetnek.

A járványos helyzet miatt a 2020/21-es tanévben csak 190 iskola 1780 diákja jelentkezett. A csökkenés jelenős része azerdélyi versenyzők elmaradásából származott. Örvendetes viszont a zentai Bolyai Tehetséggondozó Gimnázium és Kollégium megjelenése a versenyen.

Az eredmények szerint a Nemes Tihamér 2-3. forduló mindkét korcsoportnál túl nehéznek bizonyult, valamint az OKTV 2. forduló is.

A verseny lebonyolításában az Országos Versenybizottság 19 tagja, valamint a 31 regionális versenybizottság kb. 100 tagja vesz részt. A bizottsági tagok számára rendszeres továbbképzést, tapasztalatcserét tartunk az INFOÉRA – Az informatika szabályozása a köznevelésben konferencián.

Nemes Tihamér Alkalmazói verseny

A Nemes Tihamér NITV alkalmazói kategóriájában a 2019/2020-as tanévben az első fordulóban 3181 tanuló vett részt mintegy 305 iskolából. A második, regionális fordulót az ország 30 városában rendeztük, melyen 505 tanuló vett részt. A harmadik fordulót a járványhelyzet miatt nem tudtuk megrendezni, így a 2. forduló után hirdettünk végeredményt.

A statisztikák szerint a létszám itt is beállt egy állandó szintre, de a 2020/21-es tanévben y járványhelyzet miatt jelentős a visszaesés:

A verseny lebonyolításában az Országos Versenybizottság 10 tagja, valamint a 29 regionális versenybizottság kb. 100 tagja vesz részt – a regionális versenybizottságok egy része közös a Programozás kategória regionális versenybizottságaival. A bizottsági tagok számára rendszeres továbbképzést, tapasztalatcserét tartunk az INFOÉRA – Az informatika szabályozása a köznevelésben konferencián. Az 1. korcsoportos alkalmazás kategória egyelőre beváltotta a hozzá fűzött reményeket, bár elsősorban 6- és 8-osztályos középiskolák tanulói indultak rajta.

Online verseny

Sikerrel folytatódott a Nemes Tihamér Online programozási verseny, a harmadik évben 135 versenyző ért el érdemben pontot a jelentkezők közül. 

Logo Országos Számítástechnikai Tanulmányi Verseny

Az 2019/2020-as Logo versenyen 118 iskola 1573 diákja indult, ami kevesebb az előző 3 év adatainál. Ezen belül örvendetes módon több mint duplájára nőtt a 0. korcsoportbeli (1-2. osztályos) indulók száma.

A résztvevő iskolák kérésére a verseny fordulóit a megszokottól későbbre tettük, január végére az első fordulót (másfél hónapos csúsztatás), március elejére a második fordulót (egy hónapos csúsztatás). Indoka: a kerettantervi óraszámok szűkítése miatt a korábbi, december eleji fordulóra nem tudtak jól felkészíteni versenyzőket. Ez a változtatás határozottan bevált.

Az országos döntőt ezen a versenyen nem tudtuk megrendezni, így a 2. forduló után hirdettünk eredményt. Emiatt a versenyen sok első helyezett lett, holtversenyben.A szlovákiai és lengyelországi Logo versenyek mintájára mi is bővítettük a használható programozási nyelvek körét, a mi Logo versenyünkön 2017/18-tól a Logo mellett a Scratch és a Python is használható. A nyelvek körének bővítése nem jelenti azonban a megoldandó feladattípusok körének változását.

A verseny lebonyolításában az Országos Versenybizottság 10 tagja, valamint a 25 regionális versenybizottság kb. 65 tagja vesz részt. A bizottsági tagok számára rendszeres továbbképzést, tapasztalatcserét tartunk az INFOÉRA – Az informatika szabályozása a köznevelésben konferencián.

Neumann János Programtermék Verseny 

A verseny célja, hogy az informatikát szerető diákok számára lehetőséget biztosítson tehetségük kibontakoztatására, az általuk elkészített pályamunkák elkészítésén keresztül. A versenyzők a következő kategóriákban küldhettek be pályaműveket:

1. Oktató programok*

2. Alkalmazói programok

3. Játékprogramok

4. Megépített (digitális) automata berendezés (hardver) és vezérlése (szoftver)*

5. Számítógépes művészeti programok, Számítógépes grafika, zene.

6. Számítógéppel támogatott tervezés

7. Animáció

8. WEB** -es felületeket készítő, CMS rendszereket tevőlegesen adaptáló versenyzők pályamunkáit várjuk

A Neumann Nemzetközi Tehetségkutató Programtermék Verseny Magyarország egyik legrégebbi, sok szempontból unikális informatikai versenye, amelyet 1984 óta minden évben megrendeznek több ország részvételével. Idén 2020. október 8-9-én között zajlott a szekszárdi I. Béla Gimnázium és a Neumann Társaság szervezésében: a járványhelyzet miatt az esemény teljes egészében online, a Microsoft Teams platformján zajlott, az érdeklődők pedig a Twitchen követhették élőben.

A programtermék verseny célja nem programozói feladatok, tankönyvi jellegű példák megoldása, hanem egy kész programtermék bemutatása. Emiatt nagyon fontos az alapötlet hasznossága, újszerűsége és a megvalósítás minősége egyaránt, az értékeléskor pedig nem csupán a résztvevők informatikai tudása számít, hanem a kreatitivás és az előadói képesség is. Idén is nagyon sok izgalmas pályamunka érkezett hazai, vajdasági, erdélyi és szerbiai diákoktól: a zsűri összesen 64 pályaművet tekintett meg, amelyből 53-at díjazott.

A verseny jellemzője, hogy jelentős számú határon túli résztvevője van, köztük szerb anyanyelvűek is.

Programozás és robotika szakkörök a közoktatásban

A képzési rendszerünkben iskolai/regionális, illetve országos szakkörök szerepelnek, 2021-ben lejáró EFOP pályázatból finanszírozva. A szakkörökön a pályázat időtartama latt mintegy 1300 diák vett részt, elsősorban kevésbé fejlett területeken.

A 2019/2020-as tanévben a következő helyszíneken szerveztünk 16, illetve 24 órás iskolai/regionális tehetséggondozó szakköröket. 

24 órás szakkör: 15 szakkör országszerte (Balassagyarmat, Balatonboglár, Cegléd, Kaposvár, Nyíregyháza, Salgótarján, Székesfehérvár, Vác, Zalaegerszeg).

16 órás szakkör: 20 szakkör országszerte (Ajka, Eger, Hajdúdorog, Kállósemjén, Kaposvár, Keszthely, Kisvárda, Lenti, Mohács, Paks, Pásztó, Szentes, Szőlősgyörök, Tótkomlós, Zalabér)

Az országos programozási szakkör 5 alkalommal volt az ELTE Informatikai Kar számítógép laborjaiban.

Tehetséggondozási anyagok

A Tehetséggondozási Szakosztály az ELTE Informatikai Karával közösen folyamatosan fejleszti a mester online feladatbankot. Idén is több mint 50 anyag készült.

eHód verseny

A Bebras vagyis Nemzetközi informatikai és számítógép-készség verseny (International Contest on Informatics and Computer Fluency) részeként 2019-ben megtartottuk Magyarország legnagyobb informatikai versenyét, az e-Hódot, melyen 202 magyarországi iskola 27 702 diákja vett részt, a díjátadón 188 gyerek és családjaik örülhettek a sikereknek és az ajándékoknak.
Az e-HÓD-on öt korcsoportba osztva vehetnek részt diákok negyediktől tizenkettedikig egy-egy iskolai tanóra keretében. A versenyzőknek nem klasszikus programozási feladatokat kell megoldaniuk, ezért ilyen jellegű előképzettségre nincs szükségük. A rövid, gyorsan megérthető és megoldható feladatokat úgy dolgozzák ki, hogy megoldásuk a programozáshoz hasonló készségeket – strukturált és logikus gondolkodást igényel. 

A versenyen 2020-ban már 249 iskola 29.341 diákja vett részt.

További versenyek

A Pécsi Tudományegyetemhez kapcsolódó, a 24 év alatti egyetemisták és középiskolák körében népszerű programozói versenyünk a Prograce. 

Egyre nagyobb teret szentelünk a robotikának. A legkisebbekhez robotméhecskéket, micro:bit készleteket viszünk; a versenyezni vágyók a RobocupJunior világmozgalomhoz kapcsolódó, Magyar Ifjúsági Robot Kupánkon próbálhatják ki magunkat. 

5. Szervezeti munka
A veszélyhelyzetre tekintettel a 102/2020. (IV. 10.) Korm. rendelet szerint a társaságok éves beszámolóit elnökségi határozattal elfogadhatták, amit a Neumann János Számítógép-tudományi Társaság (NJSZT) 2020.04.28-i ülésen meg is tett. 

A járvány helyzet miatt a jogszabályi halasztást figyelembe véve nem tarthattuk meg tavasszal a szokásos beszámoló közgyűlésünket. Erre szeptember 30-án került sor, ahol tekintettel a járvány második hullámának beindulására a minimálisan kötelező napirenddel egy rövid közgyűlést tartottunk. Itt egyrészt megerősítésre került a pénzügyi beszámoló, amit mindenképpen meg kellett tennünk, másrészt bekerült az Alapszabályba az online közgyűlés, szavazás és választás intézménye.

A részletes beszámoló közgyűlésre online platformon 2020. december 4-én került sor.

Ugyancsak őszre halasztottuk és online módon tartottuk meg a tervezett NJSZT konferenciánkat, erre november 4-én „A jelenből a digitális jövőbe” címmel. Több mint 300-an regisztráltak és végül a 2/3-uk vett részt az ingyenes és mindenki számára nyitott konferencián. A konferencia során kerültek átadásra a Neumann Társaság idei díjai is. A konferencia szakmai előadásai a következők voltak: 
Prof. Dr. ifj. Székelyhidi László matematikus nyitóelőadása: Logikai szörnyetegek a hidrodinamikában

Szökőcs Csaba, az evosoft Hungary Kft. vezető szoftvermérnöke: Ördögi mesterségek – a jövő munkahelyei

Dr. Prónay Szabolcs, a Szegedi Tudományegyetem adjunktusa: Hogyan változtatta meg a COVID a közösségi tudás alkalmazását?

Popovics László, az OTP Bank Elosztott Rendszerek Fejlesztési Igazgatóság vezetője: Digitális avatar

Dr. Szűts Zoltán, az Eszterházy Károly Egyetem docense és a Milton Friedman Egyetem oktatója, digitálismédia- és pedagógiakutató: Ki tanít kit?

Dr. Nagy Ádám, a Selye János Egyetem docense, az Excenter Kutatóközpont ügyvezetője: Tegyük rendbe a generációs logikát!

Dr. Tilesch György (George Tilesch), az amerikai Fehér Ház MI-etikai munkacsoportjának tagja, a Neumann Társaság Mesterséges Intelligencia Nagykövete: A MI jövőnk - AI esélyek es veszélyek a nagyvilágban és Magyarországon
Az Elnökségi ülésekre 2020-ban az alábbiak szerint került sor.

Folytatódott a 2017-es évben megkezdett négy EFOP 3.3.4-16-2017 pályázathoz kapcsolódó tevékenység. Ezekben a pályázatokban a tehetséggondozási programunkon keresztül népszerűsítjük az informatikai szakmát, kedvet csinálunk a programozáshoz és a robotikához.

Lezártuk az European Driving Licence for Robots and Intelligent System (EDLRIS) projekt keretében a Grazi Műszaki Egyetem vezetésével, konzorciumban a Neumann János Számítógép-tudományi Társaság, az Osztrák Számítógép-tudományi Társaság, a Burgenlandi Pedagógiai Főiskola és a Széchenyi István Egyetem közösen vitt pályázat teljesítését.  

A pályázat terén menedzseltük még a Nemzeti Tehetség Program (6 féle verseny), a CEOI és az ITM (múzeum) pályázatokat.

Különböző szervezetekkel kötött megállapodások keretében tisztségviselőink és képviselőink segítik a szakmai célkitűzések és a hatékonyabb érdekképviselet megvalósítását az alábbi szakmai szervezetekben: HTE, IVSZ, VISZ, Infotér, CEPIS, IEEE Hungarian Section, ECDL Alapítvány, MI Koalíció, MATEHESZTSZ, KÖMAL. 
Jelentős figyelmet fordítottunk új jogi vagy szervezeti és esemény támogatók toborzására, és nem volt eredménytelen e tekintetben az év.

A járvány intézkedések alapján 2020.03.17-től a teljes titkárság home office-ból dolgozott. A második és harmadik hullám idején pedig részleges benn tartózkodással biztosítottuk a munkát és a folyamatos ügyeletet. Az ebből adódó kisebb hely igény miatt 2020. augusztusban kiköltöztünk a Hold utcai irodából, s a teljes titkárság elhelyezését a Báthori utcában biztosítottuk.

Az év végén két kulcsszerepet játszó kolléga távozott, s helyükre új erőket sikerült bevonni szakmai és kommunikációs irányítói feladatokra.

6. Kommunikációs tevékenységünk
A Társaság nagy figyelmet fordít a kommunikációra. Folyamatosan működik a honlapunk, Hírlevelünk és Facebook-oldalunk mellett van Instagram megjelenésünk, s a 2020-as évben elindítottuk a Társaság tagjainak zárt Facebook csoportját, hogy a tagjaink egymással való kommunikációját segítsük, és ahol az csak tagoknak biztosított tartalmakat megjelentethetjük, evvel is a tagi kötődést szeretnénk erősíteni. Rendszeresen monitorozzuk az online meegjelenéseink látogatottságát is.
Továbbra is sikeres a Jelenből a Jövőbe címet viselő blogunk. Átalakult azonban az ebből a blogból szemezgető Hírmagazinunk, az első félévben tematikus számokkal jelentkeztünk a járvány és az oktatás digitális világának bemutatását célozva. A második félévtől pedig egy általánosabb informatikai érdeklődést és egy fiatalabb korosztályt megcélzó blogot indítottunk Kvantumugrás címmel.
A saját kommunikáció mellett profi cég segítségével törekszünk arra, hogy a Társaságunk számára fontos üzeneteket eljuttassuk a társadalom minél szélesebb körébe. Ez a 2020-ban összesen 809 dedikált megjelenést eredményezett. A legtöbb említést az alábbi tevekénységeink hozták.

7. Díjak 2020

A több mint húszéves hagyománynak megfelelően idén is informatikai területen elért eredményeket ismert el a Neumann Társaság. 

Neumann Professori díjat Neumann Társaság és a Budapesti Műszaki és Gazdaságtudományi Egyetem (BME) Szenátusa prof. dr. ifj. Székelyhidi László kapta. A Lipcsei Egyetemen dolgozó, Leibnitz-díjas magyar matematikusnak a matematika és társtudományai, a fizika és a kémia határterületén elért régóta nyitott problémák megoldásában elért eredményeit ismerték el a díjjal. 

Életműdíjjal ismerte el a Neumann Társaság

· Raffai Mária, PhD., a Gazdaságinformatikai Kutatási és Oktatási Fórum elnökének pályáját, melynek a közel két évtizede megrendezett gazdaságinformatikai konferenciák, valamint szakfolyóiratok és egyetemi ifjúsági díj is részét képezik.

· dr. Hanák Péter, aki tíz éven át vett részt a magyar informatikai K+F irányításában a Nemzeti Kutatási és Technológiai Hivatalban és húsz éven át szervezett informatikai versenyeket, valamint négy ciklusban a társaság alelnöke is volt.

· Dr. Sándory Mihályt, a KFKI Mérés- és Számítástechnikai Kutató Intézetének egykori vezetőjét több évtizedes, kiemelkedő, iránymutató tevékenységéért, többek között a TPA számítógépcsalád kifejlesztésében és sikerre vitelében szerzett elévülhetetlen érdemeiért 

Az év Neumann-díjasai

· Gyetvai Károly, a Debreceni Szakképzési Centrum – Mechwart András Gépipari és Informatikai Technikum igazgatóhelyettese kapta meg az elismerést, irányítása alatt az iskola diákjainak 90 százaléka digitális írástudóvá válik az ECDL égisze alatt.

· Dr. Horváth Gyula, a Neumann Társaság Tehetséggondozási Szakosztályának alelnöke a nemzetközi diákolimpiákon (CEOI, IOI) évek óta sikeresen szereplő magyar diákok felkészítéséért 

· Dr. Megyery Károly, a társaság Informatika-történeti Fórumának vezetőségi tagja az online elérhető Informatikatörténeti Adattár fejlesztésének koordinálásáért 

Az év Kalmár-díjasai

· prof. dr. Horváth Zoltán, a győri Széchenyi Egyetem Matematika és Számítástudomány Tanszékének vezetője, aki az iparban felmerülő problémákat megoldó matematikai kutatásokkal és az alkalmazásukat validáló számítógépes szimulációkkal ért el elismerésre méltó eredményeket.

· dr. Bertók Botond, a veszprémi Pannon Egyetem oktatója, az IBM Szoftvertechnikai Kutató-fejlesztő Központ vezetője. Fő kutatási területe az optimalizáció, vezetésével egy olyan szoftverrendszer jött létre, amely a világ élvonalába tartozó matematikai

Az év Tarján-díjasai

· megosztva: dr. Bíró Piroska, dr. Kádek Tamás, dr. Kósa Márk Szabolcs és dr. Pánovics János, a Debreceni Egyetem Informatikai Karának kiváló oktatói, a DEIK Regionális Programozói Csapatverseny szervezői

· dr. Németh Krisztián, a BME VIK Távközlési és Médiainformatikai Tanszékének kiváló oktatója, aki a MESz-1, az első magyar elektromechanikus számítógép működésének reprodukálásán is dolgozik

A Neumann Társaság, az Informatikai, Távközlési és Elektronikai Vállalkozások Szövetségével és az Informatika a Társadalomért Egyesülettel közös díjának, amely a számítástechnikai újságíró, Kovács Attila nevét viseli.
Az év informatikai újságírója
· Sági Gyöngyi, a Digitrendi.hu alapító-szerkesztője
Melléklet: 2020 tevékenység naptár

	2020.

	január 10.
	Országos programozás szakkör

	január 11.
	Nemes Tihamér és OKTV programozás 2. forduló

	január 18.
	SZTE Informatika Kar nyílt napja az Informatikai Gyűjteményben

	január 29.
	LOGO verseny 1. forduló

	január 31.
	Országos programozás szakkör

	Február 1.
	Nemes Tihamér és OKTV alkalmazás 2. forduló

	február 7.
	Neumann emléktábla koszorúzás

	február 11-12.
	DiversIT workshop, London

	február 14.
	Országos programozás szakkör

	február 15.
	Nemes Tihamér Online Verseny

	február 17-24.
	Innopolis Open verseny és táborban (Oroszország)

	február 21.
	Magyar Ifjúsági Robot Kupa, budapesti ligák, Budapest

	február 23-29.
	IOI IC Winter meeting

	március 5.
	ECDL Vizsgaközpontok XXII. országos fóruma

	március 6.
	LOGO verseny 2., megyei forduló

	Március 7.
	Nemes Tihamér és OKTV programozás 3. forduló

	március 11.
	Szakosztályok éves fóruma

	március 17-től
	Segítő tartalmak a honlapon a tantermen kívüli oktatáshoz és művelődéshez

	március 30.
	Zsakó László életmű díja a Tehetségek Szolgálatáért (NTT) 

	április 1.
	Online meetup tanárok számára, Creativ_IT szakosztály

	április 4.
	Nemes Tihamér Online Verseny

	április 14.
	Erdősné dr. Németh Ágnes Mester-M Díja

	április 15.
	ECDL online (távoli) vizsgák bevezetése

	április 19.
	Online IOI próbaverseny

	május 9.
	Nemes Tihamér Online Verseny

	május 18-22
	Bebras Workshop online- e-hód versenyfeladatai

	május 21-23.
	SACI 2020 online konferencia a Magyar Fuzzy Társaság 

	június 11-12.
	XXVI. MMO – Multimédia az oktatásban online konferencia

	június 27.
	MUSZKA90 emlékrendezvény az Informatikai Múzeumban

	július 8-10.
	INES 2020 online konferencia a Magyar Fuzzy Társaság 

	Július 20-21.
	IOI-CEOI-EJOI válogatóverseny

	július 25.
	Robotika Nap az Informatikai Múzeumban

	augusztus 23-29.
	CEOI – Közép-Európai Informatikai Diákolimpia az NJSZT szervezésében, Batthyány Lajos Gimnázium, Nagykanizsa

	szeptember 1.
	Kvantumugrás heti blog indulása – „cool informatika”

	szeptember 2-6. 
	eJOI online verseny (grúziai szervezés)

	szeptember 13-23.
	IOI online verseny (szingapúri szervezés)

	szeptember 29.
	Szimpózium a Fuzzy Alapú Mérnöki Rendszerekről (SzaFARi)

	szeptember 30.
	Neumann Társaság Közgyűlés

	október 8.
	Európai Kiberbiztonsági Hónap

    Solymos Ákos: Frici, Fülöp és a hackerek

	október 8-9.
	Neumann Programtermékverseny – online (szekszárdi I. Béla Gimn.)

	október 16.
	Országos programozás szakkör

	október 22.
	E-hétköznapok pandémia idején - workshop

	november 4.
	Neumann Társaság nemzetközi szakmai konferenciája 

  A jelenből a digitális jövőbe

	november 4.
	Díjátadások: Neumann Professzori Díj, Életmű díj, Neumann díj, Kalmár díj, Tarján emlékérem, Kemény János díj, Kovács Attila díj

	november 4.
	Nemes Tihamér és OKTV programozás 1. forduló

	november 5-től
	Elektronikus aláírás webinárok - Erdősi Péter Máté

	november 6.
	Országos programozás szakkör

	november 9-10.
	Országos Múzeumpedagógiai Konferencia. 

Képes Gábor: Informatikai Múzeum virtuális gyűjteményei és kiállításai

	november 9-20.
	eHód verseny

	november 14.
	MIRK2020 RoboCup minősítő versenye (Szabolcs-Szatmár-Bereg megyei szakosztály)

	november 14.
	Nemes Tihamér Online Verseny

	november 18.
	OKTV alkalmazás 1. forduló

	november 26.
	DiversIT Charter Launch – online konferencia

	november 27.
	CEPIS közgyűlés

	december 2-4.
	Romanian Masters in Informatics online verseny

	december 4.
	Neumann Társaság Közgyűlés - online

	december 4.
	Országos programozás szakkör

	december 4-5.
	XXXIII. Neumann Kollokvium (Orvos-biológiai Szakosztály) 

	december 7.
	ECDL vizsgaközpontok megkezdik a Sophia automatikus vizsgarendszer próbaüzemű használatát

	december 9.
	Nemes Tihamér alkalmazás 1. forduló

	december 19.
	Nemes Tihamér Online Verseny


II. Pénzügyi beszámoló

Társaságunk az alapszabályának, valamint működési szabályzatának rendelkezései szerint, Felügyelő Bizottság felügyelete mellett működik. Könyvvizsgáló által auditált mérleggel rendelkezik, működése megfelel a vonatkozó (egyesülési, valamint a közhasznú szervezetekről szóló) törvények, jogszabályok előírásainak. 

Közhasznú feladatainak ellátása érdekében – pályázati, támogatási és saját forrásból – a kiemelt feladatokra történt ráfordítások ebben az évben a következők voltak:

	        Megnevezés
	 
	eFt

	Tehetséggondozás (benne EFOP)
	
	94 133

	Informatikai örökség
	
	  67 750

	Szakmai fórumrendszer
	
	  43 764

	ECDL (benne EDLRIS)
	
	73 005

	                      Összesen:
	 
	278 652


Az Elnökség és az FB. tagjai munkájukért anyagi ellenszolgáltatásban nem részesültek.

A Társaság befektetési tevékenységet nem folytatott, vagyonkezelésében a szabályzattól nem tért el.

Szabad pénzeszközeit – az óvatosság elvét követve – kizárólag tőkevédett betétekbe, alapokba helyezték el. 2020-ban a likviditás érdekében a lekötés csökkent. Ennek eredménye a 2020. évben az alábbi, a portfoliót bemutató táblázatban látható: 

	
	
	          eFt

	Betét lekötés
	HUF
	Összesen

	
	 
	 

	MÁK értékpapír
	60 954
	60 954

	 
	 
	 

	Mindösszesen:
	 
	60 954


2020-ban a Társaság összesen 239.084 eFt bevételt realizált (ebből 3.500 eFt-ot elhatárolt 2021-re), míg a költségek 278.652 eFt-ot tettek ki. 

A fenti felhasználáson túl felmerült tételek pénzügy technikaiak (pl. vissza nem igényelhető ÁFA, ÉCS, árfolyam eltérésből, leírásokból adódó költségek)

A Társaság 2020-ban sem folytatott vállalkozási tevékenységet, működése kizárólag a közhasznú tevékenységekre korlátozódott. 

A pénzeszközök 132.400 eFt záró értéket mutatnak, tárgyi eszköz állománya 93.930 eFt könyvszerinti értéket mutat. 

A Társaság likviditása jó, az eszközök megfelelő módon fedezik a kötelezettségeket. 

III. A közhasznú jogállás feltételeinek teljesítése, azok mutatói
a. a Társaságnak megfelelő erőforrás áll rendelkezésére, mivel az előző két év átlagában bevétele 215.223 eFt volt, azaz jóval meghaladta a jogszabály által előírt 1.000 eFt-ot.

b. a személyi jellegű ráfordításai (kiadásai) - a vezető tisztségviselők juttatásainak figyelembevétele nélkül – nemcsak eléri, hanem meg is haladja az összes ráfordítás (kiadás) jogszabály által előírt 25%-át. 

c. Megfelelő a társadalmi támogatottság, mivel az előző két évben is kizárólag közhasznú tevékenységet folytatott, így a felmerült költségek, ráfordítások teljes egészükben ezek fedezetére fordítódott.

A Társaság 2020. évi közhasznú tevékenységéről készült beszámolót közzéteszi, amely a törvény által előírtan tartalmazza az auditált éves mérleget és eredmény- kimutatást, a közhasznúsági és kiegészítő mellékleteket. 

Ezen adatok nyilvánosak, a Társaság honlapján (www.njszt.hu) valamennyi dokumentum megtekinthető. 

